Rupandano

Muchidzidzo masvomhu, izwi rokuti rupandano (Proportionality in English) rinocherechedza hukama huripo pakati pehuwandu hwezvipimwa zviviri. Ngatitii munhu anoshanda pabasa panobhadhara $60 pazuva (8hr). Kana akashanda 6 awa anenge achifanirwa kubhadharwa $45 kana kuti (60 x 6/8) nokuti ashanda Chiharu chezuva chete. Iyi ndiyo mari inoyenderana nenguva yaashanda. Akashandawo 4  awa, anenge akafanirwa kubhadharwa $30 kana kuti (60 x 4/8). Saka apa mubhadharo unopiwa serupande rwemari yepazuva rose rokubata basa (8hrs).  Kutaura kwekuti Rupandano kunorevera kuti huwandu hwemari yabhadharwa hunofananidzwa nemari yekushanda zuva rose  nechimedu chinonyorwa paenzane sezvizvi:

Mari yabhadharwa   =  (Mari yepazuva  x  Nguva yashandwa)/(Nguva yekushandwa pazuva)  =  (60 x N) x 1/(8)

Kureva kuti chikamu chezuva chinobhadharwa chichitevera chivavatara cheRupandano 1/8, apa N anomirira awa dzashandwa pazuva. Munhu achinge ashanda zuva rose (8hr) anowana chikamu (8/8 =  1) chemari yepazuva, inova (60 X 1)

Kupiwa kwezita

Bande kana rupande - One of the portions, equal or unequal, into which anything is divided - apa kureva chimwe chezvikamu chakaumba chiro, mutumbi, boka kana nzvimbo.
Kupandavara - to grow big each in it's own way - kukura kwemhande imwe neimwe ichizvikurira.

Mutowo weRupandano


Rupandano rwakadondeka runoitika apo huwandu hwechinhu huchinge huchikura panokurawo huwandu hwechimwe chepiri. 
Somuenzaniso wapiwa pamusoro wokuti mari inobhadhrwa munhu inowanda nokuwandawo kuniota nguva yaashanda. 
Mumwe muenzaniso werupandano rwakadondeka unowonekwa ndewekuti chikafu chinodyiwa nevanhu pamabiko chinowanda nokuwandawo kwevanhu vauya pamabiko.

Rupandano rwakakondeka rinoitika apo huwandu hwechinhu huchinge huchidzika apo panenge pachikwira huwandu hwechimwe chepiri. 
Somuenzaniso kana muchovha uri kufamba kubva Harare kuenda kwaMutare, nguva inotorwa kufamba rwendo urwu inodzika apo panokwira spidhi yemuchovha. Apa tinoti spidhi nenguva yerwendo zvine rupandano rwakakondeka. 
Kana pachisakurwa maricho, nguva inotorwa kusakura munda acre rimwe inodzika kana huwandu hwevanhu vari kushanda maricho huchikwira. Apa zvakare nguva  yekusakura nehuwandu hwevanhu zvine rupandano rwakakondeka.

Kurerutsa Mutauro

Kana muchovha uchifamba nespidhi yakaenzana, nhambwe yafambwa ine rupandano rwakadondeka nenguva yafambwa.

Fosi yegunganidzo inobata mutumbi, nehuremu hwemutumbi zvinopandana zvakadondeka.

X is proportional to Z inoturikirwa ichinzi: X na Y zvine Rupandano rwakadondeka.

I and R are indirectly proportional inoturikirwa ichinzi: I na R zvine Rupandano rwakakondeka.

Nokumwe kutaura T is indirectly proportional to S inganzi T na S  zvinopandana zvakakondeka.

Mashoko ari pano achada kunhadziridzwa kuti areve zvinodiwa nemazvo.

Mitauro yeBantu

Mururimi rweLuwanga vanoti okhuyerana (to be equal).

category:masvomhu